Здравейте, имам ли право на плаващо работно време, като майка на 2 годишно дете, за да мога реално да го водя на ясла и да го прибирам от там. Работата ми (лабораторна диагностика) го позволява, но заради пандемията, се очерта “втора смяна”, която често се проточва след 18 вечерта (ако се наложи), със задължителен финал подаване на данните до здравното министерство, по отношение на коронавируса. Колежките с които се редуваме на първа и втора смяна, ме атакуват психически непрекъснато, словесно и тн., защото и те имали семейства (едната детето и е на 22 и живее с приятеля си в друг град, на другата е на 17 години, няма нужда някой да я прибира, храни и облича) И те имали ангажименти: “Четвъртък аз съм първа, че ще ходя на хора(танци).” И като кажа, че имам дете, което трябва да взема от ясла в 16 часа, ми казват: ще си намериш начин, това нас не ни касае. Работодателят е в пълно неведение все още по въпроса. По никакъв начин не злоупотребявам, в дните в които съпругът ми има възможност да покрие воденето и прибирането от ясла, винаги взимам втората смяна. Но това не винаги съвпада с танците или пазаруването в Лидъла на колежките. Само да кажа, че те твърдят, че ми помагали и ми правели услуги постоянно. Всички сме добре възнаградени, отделно и с допълнителната субсидия, която беше отпусната, за работа по ковид 19. Не е като да ми “помагат” за нищо. Всички сме в заповедта на министъра поименно, като потвърдителна лаборатория за ковид 19, като основното изискване е резултатите да се дават до 24 часа, напълно постижимо и без втората смяна. Няма да споменавам, колко извънреден труд имам, който дори не е трябвало да полагам, но го разбирам чак сега. 




Плаващи работно време.
======================

 

Здравейте, г-жо Атанасова,


имате право на надомна работа съгласно чл. 312 от Кодекса на труда като майка на дете до 6 -годишна възраст, но при Вашата работа за съжаление няма как да се осъществи. За съжаление друг положителен отговор на въпросите Ви няма, евентуално можете да коментирате с работодателя си от чисто човешка гледна точка, след като не можете да се разберете с колежките си.  

Относно извънредния труд – има недопустимост за майки на деца до 6годишна възраст – така чл. 147, т. 3 от КТ. 


Поздрави,  

адв. Николина Митова  

тел. 0898 303092


